**Visu laiku lielākajam Rimi Rīgas maratonam dažādās distancēs reģistrējušies 40 122  dalībnieki no 109 valstīm**

Informācija medijiem

Rīgā, 2025. gada 17. maijā

**Startam Rimi Rīgas maratona dažādās distancēs šogad kopā reģistrējušies 40 122 dalībnieki, kas ir pati vērienīgākā pasākuma vēsturē reģistrētā skrējēju saime. Rimi Rīgas maratona 35. jubilejas skrējieni piesaistījuši arī rekordlielu ārvalstu skrējēju skaitu – Rīgā šajā nedēļas nogalē par godu jubilejas maratonam ieradušies 6017 dalībnieki no 109 pasaules valstīm.**

Skriešanas svētkus sestdien, 17. maijā, vispirms atklāja Bērnu diena ar 8165 mazo skrējēju dalību – 11. novembra krastmalā bērni baudīja ne tikai skriešanas priekus, bet iepazina arī citus sporta veidus un iesaistījās dažādās sportiskās un izklaidējošās aktivitātēs. Savukārt, Latvijas čempionātam jūdzē jeb DPD jūdzes skrējienam sestdienas rītā bija reģistrējušies **6052** dalībnieki – gan Latvijas čempionāta jūdzē pjedestāla un naudas balvu tīkotāji, gan ģimenes ar bērniem, “Iekļaujošs maratons” un Latvijas skolu kausa dalībnieki, gan simtiem darba kolektīvu.

Rimi Rīgas maratona skriešanas svētki 18. maija rītā turpināsies ar garo distanču – pusmaratona, kuram reģistrējies rekordliels skaits – **6261** skrējēju, kā arī maratona, kurš pirmoreiz pulcēs vairāk nekā 3000 jeb **3149** skrējējus, starti. Tieši klasiskajā maratona distancē šodien vēl pēdējo reizi elites skrējējas statusā startēs arī leģendārā Jeļena Prokopčuka.

Pusdienlaikā jeb plkst. 12.30 10 km distancē plānojuši doties **6869** dalībnieku, bet pasākumu ar startiem plkst. 14.30 un 15.30 noslēgs masveidīgākā 5,7 km distance jeb “Jubilejas piecītis” ar **9563** skrējējiem, kas, tieši tāpat kā garākās distances, šogad izskriesies arī garām Brīvības piemineklim.

Kopējais reģistrēto dalībnieku skaits visās distancēs sestdien un svētdien sasniedzis **40 122**  dalībniekus, kas ir lielākais Rimi Rīgas maratonā reģistrēto dalībnieku skaits, pārsniedzot iepriekšējo - 2019. gada rekordu jeb 38398 dalībnieku.

**35. jubilejas Rimi Rīgas maratons - dižpasākums ar ārvalstu dalībnieku rekordu**

Rimi Rīgas maratons šajā nedēļas nogalē uzņem ievērojamu ārvalstu dalībnieku skaitu – **6017** skrējējus no 109 valstīm jeb par 40% vairāk nekā 2024. gadā. Saskaņā ar organizatoru aptauju datiem, katram no ārvalstu dalībniekiem braucienā uz Rīgu pievienojas vidēji 1,3-1,7 līdzbraucēji, tādējādi, kopējais ārvalstnieku dalībnieku un viesu skaits, kas Rīgā ierodas Rimi Rīgas maratona nedēļas nogalē, šogad lēšams ap piecpadsmit tūkstošiem.

**Top 11 valstis, kas pārstāvētas Rimi Rīgas maratonā**

 #1 Vācija - 623

#2 Lielbritānija - 607

#3 Lietuva - 591

#4 Somija - 466

#5 Igaunija - 451

#6 Polija - 295

#7 Francija - 238

#8 Kanāda - 241

#9 Zviedrija - 217

#10 Īrija - 187

#11 Itālija - 180

#12 Dānija - 167

#13 Ukraina - 159

#14 Spānija - 158

#15 Nīderlande - 129

**18. maija starta laiki**

**Starts Akmens tilta pakājē, finišs 11. novembra krastmalā**

**7.00** Profesionālie skrējēji – 21 km

**7.05** 42 km

**8.30** Apbalvošana 21 km uzvarētājiem

**9.00** 21 km

**10.00** Apbalvošana 42 km uzvarētājiem

**11.00** Apbalvošana Latvijas čempionātam 42 km un ātrākajiem no Latvijas 21 km distancē

**12.30** 10 km

**13.45** Apbalvošana 10 km uzvarētājiem

**14.30** un **15.30** 6 km

**15.00** Apbalvošana 6 km uzvarētājiem

**Papildu informācija:**

Inese Ķīkule

Tālr.: 2966 6110

E-pasts: inese.kikule@necom.lv

[www.rimirigamarathon.com](http://www.rimirigamarathon.com)

**Par Rimi Rīgas maratonu**

Maratons Rīgā notiek kopš 1991. gada. Rimi Rīgas maratons ir Baltijas valstu vērienīgākais tautas sporta notikums, kas ik gadu Latvijas galvaspilsētā pulcē desmitiem tūkstošu skrējēju no visas pasaules. 2025. gadā Rimi Rīgas maratons norisināsies 17.-18. maijā, kad pasākuma ietvaros būs iespējams izskrieties maratona, pusmaratona, 10 km, 6 km, DPD jūdzes (1 609 m) un Bērnu dienas distancēs. Visām Rimi Rīgas maratona distancēm piešķirtas Pasaules vieglatlētikas savienības kvalitātes zīmes (*World Athletics Road Race Label*), bet maratonam un jūdzes distancēm ir arī Latvijas čempionāta statuss.

Rimi Rīgas maratona organizatoru komandas kontā ir arī pirmais Pasaules čempionāts skriešanā (*World* *Athletics Road Running Championships Riga 23*) pusmaratona, 5 km un jūdzes distancēs, kura laikā tika uzstādīti trīs pasaules rekordi. Pasaules čempionāts uzskatāms par nozīmīgāko tautas sporta un vieglatlētikas notikumu Baltijas valstu vēsturē, kas pulcēja pasaules labākos elites skrējējus un amatierskrējējus no 105 pasaules valstīm, kā arī kopā ar Rimi Rīgas maratonu nodrošināja 11,8 miljonu pienesumu valsts ekonomikai.

Rimi Rīgas maratons sadarbībā ar Bērnu slimnīcas fondu, *Rimi* un Latvijas televīziju īsteno labdarības kampaņu "Labas gribas kilometri", kurā, kopš tās aizsākuma 2020. gadā, jau kopumā saziedoti 100 000 eiro bērniem ar kustību traucējumiem. Rimi Rīgas maratons aizsācis arī Baltijā nozīmīgāko pasākumu ilgtspējas programmu "Run for Future", kuras ietvaros ne tikai tiek aprēķināts un kompensēts pasākuma oglekļa pēdas nospiedums, bet arī visi dalībnieki aicināti rīkoties atbildīgi.

Maratonu kopš 2007. gada sadarbībā ar Rīgas domi rīko aģentūra *NECom* (SIA Nords Event Communications). Galvenais partneris – *Rimi*, partneri – *TC Spice*, *Elektrum,* sponsori – *DPD Latvija,* *INDEXO,* *WESS Motors Toyota*, *Sportland, Nike.* Partneri un atbalstītāji – *Balticovo*, Bērnu slimnīcas fonds, dabīgais minerālūdens *Mangaļi*, *Garmin, Happy, LIDO, Mēness aptieka, Science in Sport, Klotiņi & Serģis*, LVS, LTSA, *VSK Noskrien, Rīgas meži, Rīgas ūdens* un citi.